Diari Oficial de la Generalitat Valenciana


Sumari del DOGV 6024, del 29-05-2009 (2009/6123)

RESOLUCIÓ de 25 de maig de 2009, de la Direcció General de Personal de la Conselleria d'Educació, mitjançant la qual es resol amb caràcter definitiu el concurs de trasllats per a funcionaris docents dels cossos de catedràtics i professors d'Ensenyança Secundària, professors tècnics de Formació Professional, catedràtics i professors d'Escoles Oficials d'Idiomes, catedràtics i professors de Música i Arts Escèniques i catedràtics, professors i mestres de taller d'Arts Plàstiques i Disseny, convocat per Resolució de 4 de desembre de 2008.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6024

Data del DOGV
:   29-05-2009

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2009/6123


Data del document
:   25-05-2009

Organisme emissor
:   Conselleria d'Educació

Tipus de document
:   Resolució

Anàlisi jurídica

 Descriptors 

:   * administració regional
    * ensenyament secundari
    * concurs administratiu
    * ensenyament professional
    * educació artística
    * personal docent
    * ensenyament d'idiomes

RESOLUCIÓ de 25 de maig de 2009, de la Direcció General de Personal de la Conselleria d'Educació, mitjançant la qual es resol amb caràcter definitiu el concurs de trasllats per a funcionaris docents dels cossos de catedràtics i professors d'Ensenyança Secundària, professors tècnics de Formació Professional, catedràtics i professors d'Escoles Oficials d'Idiomes, catedràtics i professors de Música i Arts Escèniques i catedràtics, professors i mestres de taller d'Arts Plàstiques i Disseny, convocat per Resolució de 4 de desembre de 2008. [2009/6123]
D'acord amb la Resolució de 4 de desembre de 2008 (Diari Oficial de la Comunitat Valenciana de 12.12.2008), per la qual es convoca el concurs de trasllats per a funcionaris docents dels cossos de catedràtics i professors d'Ensenyament Secundari, professors tècnics de Formació Professional, catedràtics i professors d'Escoles Oficials d'Idiomes, catedràtics i professors de Música i Arts Escèniques i catedràtics, professors i mestres de taller d'Arts Plàstiques i Disseny, esta Direcció General ha resolt:
Primer
Adjudicar destinació, en virtut del concurs de trasllats, als professors que figuren, relacionats per cossos i especialitats, en l'annex I de la present resolució.
Segon
Publicar la llista definitiva dels professors exclosos de la participació del concurs de trasllats, relacionats en l'annex II, amb indicació de la causa d'exclusió.
Tercer
Acceptar, d'acord amb el que establixen les bases onze i quinze de la convocatòria, les renúncies a la destinació obtinguda en la resolució provisional del concurs de trasllats dels participants relacionats en l'annex III.
Quart
Les destinacions adjudicades per la present resolució són irrenunciables, la presa de possessió d'estes tindrà lloc davant els organismes corresponents el 1 de setembre de 2009, realitzant-se el cessament en el centre de procedència el 31 d'agost de 2009.
Cinqué
Els professors que reingressen al servei actiu mitjançant el concurs hauran de presentar ineludiblement en el període comprés entre l'1 de setembre i el 30 de setembre la documentació a què fa referència la base dèsset de la convocatòria.
Sisé
Contra la present resolució que, d'acord amb el que es preceptua en l'article 109 de la llei 30/1992, de 26 de novembre, en la redacció donada per la Llei 4/1999, de 13 de gener, en relació amb la disposició final segona de la Llei 5/1983, de 30 de desembre, del Govern Valencià, modificada per llei 12/2007 de 20 de març, de la Generalitat i la disposició addicional quinze de la Llei 6/1997, de 14 d'abril, posa fi a la via administrativa, podrà interposar-se amb caràcter potestatiu recurs de reposició davant la Direcció General de Personal, en el termini d'un mes comptat des de l'endemà de la seua publicació, o interposar directament recurs contenciós administratiu davant del Jutjat Contenciós Administratiu de València, en el termini de dos mesos comptats a partir de l'endemà de la seua publicació.
València, 25 de maig de 2009.- El director general de Personal: David Barelles Adsuara.